Tervetuloa Sanaa naisilta -ohjelmaan!
Olen Terhi Lehtinen ja haluan puhua teille -
Jumalan muuttavasta voimasta kristityn elämässä.
Raamattu kertoo meille näin: - (1. Tess. 5:23)
Ihminen on siis henki, sielu ja ruumis.
Se on meidän Raamatun mukainen ihmiskäsityksemme.
Uskoon tullessamme Jumalan Henki muuttaa ihmisen hengen alueelle -
ja hänen sydämeensä. Hän uudestisyntyy Jumalan lapseksi.
Uskovalle syntyy taas yhteys Isään Jeesuksen sovitustyön kautta.
Siitä alkaa kristityn hengellinen kasvu.
Uskoon tultuamme ei sielumme (aja- tukset, tunteet) ehkä heti muutu -
eivätkä ruumiimme vaivat heti parane.
Siitä alkaa hengellisen kasvun prosessi, -
jossa mielemme uudistuu ja alkaa kasvu Jeesuksen syvään tuntemiseen.
Alamme myös täyttyä yhä enemmän Jumalan Hengellä, -
niin että sielumme linjautuu Jumalan Sanan mukaisesti.
Alamme myös reagoida asioihin Jeesuksen tapaan.
Gal. 2:20 sanoo: -
"...ja minä elän, en enää minä, vaan Kristus elää minussa..."
Kristus elää minussa.
Hengen muutettua meidän henkeemme se alkaa näkyä niin, -
että en enää elä minä, vaan Kristus elää minussa.
Room. 12:2 taas sanoo, että meidän tulee muuttua -
mielemme uudistuksen kautta tutkiaksemme Jumalan tahtoa, -
sitä, mikä on hyvää ja otollista. Sielumme alkaa muuttua -
Hengen johdatuksesta niin, etteivät enää ole ne vanhat ajatukset, -
vaan meissä alkaa syntyä Jumalan tahto.
Meissä vaikuttaa Jumalan Henki ohjaten valintojamme.
Ajatuksemme ja tunteemme linjau- tuvat Jumalan Sanan mukaisesti, -
sen Hengen johdatuksen mukaisesti.
Uudestisyntymisessä tavoite ei ole uskoontulo ja siinä olisi kaikki, -
niin tärkeää kuin se onkin. Pelastus on elämämme tärkein valinta.
Silti on hyvin tärkeää lähteä siihen hengelliseen kasvuun, -
jonka Jumala vaikuttaa ja Jeesuksen luonne siten alkaa näkyä meissä.
Näin toiset ihmiset voivat oikeasti nähdä Kristuksesta loistavan valon.
Toiset voivat alkaa tunnistaa, mitä tässä ihmisessä on.
Hän ei ole niin kuin ennen, tästä maailmasta, -
vaan jotenkin yliluonnollinen. Jeesus meissä todistaa itsestään.
Vain Pyhä Henki meissä voi vaikuttaa sen, että ulkopuolelta näkee, -
että meissä on jotain erilaista kuin muissa ihmisissä.
Tämä kokonaisvaltainen antautuminen voi ensin olla aika pelottavaakin.
Pitäisi luopua omista suojakuorista, defensseistä, -
ehkä kontrollistakin. Joutuu menemään omia pelkojaan päin, -
valitsemaan sitä, mitä Jumala henkeemme puhuu sen sijaan, -
että valitsisimme tutun käytöstavan -
tai samat menneessä elämässämme toistuneet asiat.
Meidän tulee rohkeasti antaa Hengen johdattaa, -
ottaa Pietarin tavoin askeleita vedessä, kun Jeesus kutsui.
Oli varmasti Pietarin sielua, tunteita ja ajatusta vastaan -
lähteä veneestä kohti Jeesusta.
Haluan rohkaista teitä. Kun kuulette Jumalan äänen, -
Jeesuksen äänen, joka kutsuu teitä muutokseen, -
astukaa rohkeasti Hengen perässä. Se vahvistaa henkenne osa-aluetta.
Näin teidän kasvunne pääsee täyteen vauhtiin.
Filippiläiskirje kertoo meille luvussa 3 jakeissa 8-10: -
"Niinpä minä luen kaiken tappioksi tuon ylen kalliin, -
Kristuksen Jeesuksen, minun Herrani, tuntemisen rinnalla.
Hänen tähtensä olen menettänyt kaiken ja pidän sen roskana, -
että voittaisin omakseni Kristuksen ja minun havaittaisiin olevan -
hänessä ja omistavan, ei omaa vanhurskautta, -
joka tulee laista, vaan sen, joka tulee uskosta Kristukseen, -
sen vanhurskauden, joka tulee Jumalasta uskon perusteella.
Haluan tuntea Kristuksen ja hänen ylösnousemuksensa voiman -
ja hänen kärsimystensä osallisuuden ja tulla hänen kaltaisekseen -
samaistumalla hänen kuolemaansa..."
Kun samaistumme Hänen kuolemaansa, niin että lihallisuus, -
vanha olemus jää taakse, vanhat teot pannaan pois, -
niin meidät havaitaan vanhurskaiksi uskosta, ei omista teoista.
Emme voi omilla teoilla mitenkään kasvaa uskossa.
Meidän täytyy ymmärtää, että saamme uskon armolahjan.
Jeesus itse, Jumala itse muuttaa lapsensa kaltaisekseen.
Voimme jättää kaiken suorittamisen pois ja siirtyä lepoon Herrassa, -
jossa annamme Hänen vaikuttaa tahtomisemme ja tekemisemme.
Näin meihin alkavat kasvaa Hengen hedelmät (Gal. 5:22):
rakkaus, ilo, rauha, pitkämielisyys, ystävällisyys, hyvyys, -
uskollisuus, sävyisyys, itsensä hillitseminen.
Ne ovat Hengen hedelmiä ja syntyvät vain Hengestä.
Ei voi millään itse yrittää elää Jeesuksen tavoin ilman Henkeä.
Vain Hengen hedelmistä meidät tunnetaan Hänen lapsikseen.
Samoin syyllisyys - se ei kuulu tähän hengelliseen kasvuun, -
koska Jeesus on kantanut kaikki syntimme.
Hän on kantanut täyden sovituksen edestämme.
Uskoon tultuamme synnit on poispyyhitty.
Silloin syyllisyyden ja itsensä rankaisemisen -
tai niiden vatvomisen täytyisi muuttua -
Jumalan Sanan mukaiseen armoon ja ilmestykseen.
Jeesus ei katso lankeamistasi. Jos pyörit syyllisyydessäsi -
ja koet, ettet ole hyvä kristitty, haluan julistaa elämääsi -
täyden vapauden syyllisyydestä. Haluan sanoa sinulle, -
että Jeesus on kantanut syntisi. Rangaistus oli Hänen päällään.
Isä katsoo sinua Jeesuksen kautta täysin puhtaana.
Hän haluaa sielusi uudistuvan Hengen voimasta -
näkemään itsesi arvokkaana Kristuksen kanssaperillisenä -
Hänelle äärimmäisen rakkaana lapsena. Jos jäät syyllisyyteesi, -
itsesi tuomitsemiseen tai lain tekojen täyttämiseen, -
et pääse hengellisessä kasvussa eteenpäin.
Kun siirryt täysin armon ymmärtämiseen, -
siihen, että vain Isä sinua voi muuttaa, pääset kasvamaan.
Kuten äsken luin, me rakastamme Jeesusta.
Jeesuksen tunteminen on kaikkein tärkein asia.
Kun tunnemme Hänet, niin meistä lähtee Hänen tuntemisensa tuoksu.
Kun tunnen hänet, todella luen turhaksi kaiken muun sen rinnalla.
Minulle tulee Jeesuksen ajatukset, Hänen sydämensä kutsu.
Hänen ajatuksensa tulevat kaikkein tärkeimmiksi muun rinnalla.
Heti aamulla haluan viettää aikaa Hänen kanssaan.
Haluan antaa jokaisen päivän Hänelle. En enää elä itselleni arkea.
Kristillisyys on minulle nyt elämäntapa.
Jeesus on minulle elämäntapa, ykkösasia elämässä.
Kun annan jokaisen päivän, henkeni, sieluni ja ruumiini Hänelle, -
Hän taatusti johdattaa kaikki päiväm- me. Siitä opin tuntemaan Hänet.
Vanhat mielen linnakkeet murtuvat. Tulee uusia ilmestyksiä siitä, -
miten Hän haluaa päiväni kuluvan.
Miten Hän haluaa, että katson itseäni tai muita.
Miten olisin täysin vapaa olemaan Hänen käytössään joka päivä.
Hengellisen kasvun ja tämän prosessin tuloksena -
mielemme oikeastaan kääntyy kokonaan ympäri.
Se, miten olemme ennen ajatelleet, on kuin koulu.
Se on kuin opiskelisi uutta kieltä. Helppoja ovat lapsuudessa opitut -
vanhat sisäiset mallit/uskomukset. Kun alamme työstää mieltä -
Jumalan Sanalla ilmestysten pohjalta, -
niin meidän osuutemme on se opiskelu eli muuttuminen, -
muuttuminen mieleltä ja ajattelutavoilta.
Tämän jälkeen päästään myös tähän, mitä Kol. 3:23 sanoo: -
"Kaikki, mitä teette, se tehkää sydämestänne, -
niinkuin Herralle eikä ihmisille..."
Kun tunnemme Jeesuksen, pystymme elämään Hänelle niin, -
että kaikki, mitä teemme, teemme sen Herralle.
Ei ole enää erikseen seurakunta- minä, hengellinen minä -
tai arkiminä, vaan koko elämäni on linjautunut.
Kaikesta, missä kuljen, näkyy, että olen Jeesuksen oma.
Minusta loistaa valo sen hengellisen kasvun -
ja muutoksen tuloksena, minkä Jeesus itse on vaikuttanut.
Haluan myös rohkaista rauhaan näitten asioitten kanssa.
Herra on luvannut Sanassaan jättää rauhansa meille.
Se rauha on olosuhteista riippumaton.
Ei ole merkitystä, mitkä haasteet olosuhteissamme on, -
jos hengellinen kasvumme on niin pitkällä, -
että Herran Henki vaikuttaa tunteemme ja ajatuksemme.
Silloin Hänen hedelmänsä ja rauha vaikuttavat olemukseemme.
Se rauha näkyy ihmisille, kun olosuhdehaasteiden keskellä -
pysymme Hänen rauhassaan. Se on myös hyvä todistus Jeesuksesta.
Olivat olosuhteesi mitkä vaan, -
vaikka mikä vihollisen temmellys- kenttä, sinua lyödään, -
olet kynnysmattona, niin muista, kuka olet Jeesuksessa.
Sinulla on auktoriteetti olosuhteiden yli. Oikein julistan rauhaa, -
joka virtaa olosuhteisiisi. Sisäistä rauhaa, joka vaikuttaa -
sinusta ympäristöösi, elämääsi, elinpiiriisi, ihmissuhteisiisi.
Kun itse ensin kasvat Hengen hedelmissä ja rauhassa, -
se vaikuttaa myös olosuhteisiin, puolisoon, perheeseen, -
niihin asioihin, joihin olet rukoillut muutosta.
Sisäinen muutoksesi vaikuttaa myös ympäristöön.
Olen nähnyt ilmestyksen, kun katsoin Jeesukseen.
Mitä enemmän katsoin Häneen, aivan valtava huolenpito alkoi virrata -
maallisiin asioihini. Huolenpito oli isompi kuin oma tulokseni ikinä -
vaikka olisin huolehtinut niistä täysin niin hyvin kuin osaan.
Kun katson Jeesukseen, kuoletan lihani ja suorittamisen, -
rentoudun Herran edessä, päätän luottaa Häneen -
ja jätän elämäni kokonaan Hänelle, niin huolenpito vain virtaa -
meidän olosuhteisiimme. Näihin sanoihin haluan jättää -
sinut lepäämään ja rohkaista: Elä yhteydessä Herraan, -
niin Hän pitää sinusta, perheestäsi ja asioistasi huolen.
Jeesuksen nimessä ole siunattu!
Tekstitys: Tuula-Riitta Virrankare